גלעד אבנת

גלעד אבנת (נולד ב-26 באפריל 1982) הוא שחקן, במאי, מפיק ותסריטאי ישראלי.

קורות חייו
גלעד אבנת נולד וגדל במושב תלמי מנשה. למד בבית הספר היסודי במושב ניר צבי ואחר-כך למד במגמת תיאטרון בתיכון חדש בתל אביב.

בצבא שירת בצנזורה לעיתונות ותקשורת של חיל המודיעין.
מייד אחרי הצבא הצטרף ללהקת טררם, איתה היה בסבב הופעות בקולומביה, קוסטה ריקה, לונדון ובאולימפיאדת אתונה (2004). בשנים 2005–2006 גילם מגוון דמויות קומיות ב-15 פרקים בתוכניתו של יצפאן ששודרה בHOT.

אבנת למד במסלול התלת שנתי בסל"ה - הסטודיו לאמנויות התיאטרון מיסודו של יורם לוינשטיין (2008-2006). בסטודיו זכה בשבע מלגות הצטיינות בתחרויות מונולוגים, שבאמצעותן מימן את לימודיו, בנוסף לכך התפרנס כמתופף. במהלך לימודיו הצטלם לסרטו של רנן שור "הבודדים" (2007). הוא גילם את דמותו של חייל בכלא בשם ג'ינג'י.

בתום לימודיו שיחק ב"הסטודיה הדרמטית", הצגה שיצאה מהסטודיו למשחק והמשיכה ורצה בהבימה. אחר-כך שיחק בהצגת הפרינג' "אבק", אחר-כך בהצגה "קן הקוקייה", בבימויו של כפיר אזולאי, בתיאטרון באר שבע. אחרי-כן שיחק ב"מועדון הקופים הירוקים", שהציגה בתיאטרון תמונע בתפקיד מלאך המוות. הוא שיחק ב"כבוד אחרון", סרטו הקצר של עמרי שנהר (2010).

אבנת שימש כיועץ אומנותי למופע של אבי גרייניק "מחתרת של איש" (2011) וכתב ביחד עם גרייניק את קטעי הקישור של המופע.

אבנת כתב והפיק ביחד עם רועי בן-יוסף את הסדרה ה"האודישנים" ששודרה בynet בשנת 2011. זוהי דוקומדיה על העולם האפל של האודישנים בעולם הפרסום הישראלי. בסדרה השתתפו אוהד קנולר, ריקי בליך, עידן יניב, נלי תגר, אמנון וולף, רות רסיוק, מורן אייזנשטיין ואבנת.

במהלך השנים השתתף בתפקידי אורח בסדרות טלוויזיה רבות: "המובילים", "השועלים", "תמרות עשן", "דובדבני וקובץ'", "עספור", "טלוויזיה במיטבה", "זהירות, טלוויזיה", "המיוחדת", "בתולות" ו"להיות איתה".

במקביל ללימודיו בסטודיו למשחק הקים ביחד עם סתיו נחום את חברת BONAMAZE ומאז ועד היום הם שותפים בחברה. החברה עוסקת בפרסומות וקליפים אינטרנטיים. הם הפיקו וביימו סדרת סרטונים מוזיקליים עבור ערוץ העיצוב בית פלוס, המשודרים בYes וHOT. אבנת הפיק וביים מופעי וידאו לכנסים בארצות הברית באינטראקציה של מסך ורקדנים. הוא עשה זאת בלאס וגאס, נאשוויל טנסי ואורלנדו פלורידה. בנוסף לכך ביים והפיק ביחד עם נחום פרסומת למסעדה הווייטנאמית "וונג" ופרסומת לאיסתא, בה אבנת גם שיחק.

תפקידים
משחק בטלוויזיה

 שנה  סדרה  סוגה  ערוץ  חברת הפקות  במאי  תפקיד 2013 להיות איתה קומדיה רומנטית ערוץ 2 (קשת) קופרמן הפקות עודד רסקין צלם פפרצ'י 2013 בתולות HOT אדם סנדרסון חוקר פוליגרף 2012 המיוחדת סדרת אקשן משטרתית ערוץ 2 רשת, מטר הפקות עודד רסקין רובי פרנקו 2011 זהירות, טלוויזיה סדרה קומית ערוץ 2 רועי פלורנטין 2011 טלוויזיה במיטבה תוכנית אירוח קומית ערוץ 2 אלון אלוש סוכן מכירות 2010 -2011 עספור (עונה 2) דרמת פשע HOT Sumayoko הפקות - אודי סגל רני סער אוהד הפועל 2011 דובדבני וקובץ' סדרה קומית ערוץ 2 (קשת) ביפ אופיר לובל פקח עירייה 2011 תמרות עשן (עונה 2) סדרת מתח הוט 3 אולפני הרצליה עודד דוידוף אחיקם 2010 השועלים קומדיית מצבים ערוץ ניקלודאון קופרמן הפקות ירון ארזי, אורן שקדי, אייל דורי 2009 המובילים (עונה 3) קומדיית מצבים לילדים ערוץ לוגי עמי אמיר רועי פלורנטין חגי החנון 2006-2005 התוכנית של יצפאן HOT דמויות קומיות (15 תוכניות)

משחק בקולנוע

 שנה  סרט  במאי  מפיקים  תפקיד 2010 כבוד אחרון (סרט קצר) עמרי שנהר מיקה שפר, מעיין ריף, עמרי שנהר פיטוסי 2008 הבודדים רנן שור אסף אמיר ג'ינג'י

משחק בתיאטרון

 שנים  הצגה  מחזאי  במאי  תיאטרון  תפקיד 2012-2010 קן הקוקייה קן קיזי כפיר אזולאי תיאטרון באר שבע ויליאם מועדון הקופים הירוקים רוי סמיילס לי גילת תיאטרון תמונע מלאך המוות 2009 הסטודיה הדרמטית תיאטרון הבימה דוד ורדי אבק תיאטרון גבעתיים 2006 טררם קידס מצילים את העולם (מחזמר) להקת טררם 2004 טרזן וג'יין חנוך רוזן

קישורים חיצוניים

 סדרת הטלוויזיה "האודישנים", באתר ynet



קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:קומיקאים יהודים ישראלים
קטגוריה:מפיקים ישראלים
קטגוריה:במאים ישראלים
קטגוריה:תסריטאים ישראלים
קטגוריה:אנשי המושב
קטגוריה:בוגרי תיכון חדש
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:באר יעקב: מוזיקאים
קטגוריה:ישראלים שנולדו ב-1982